钦定古今图书集成/方舆汇编/职方典/第1133卷 > 《九真山静居寺谒无碍上人》沈佺期
## 钦定古今图书集成/方舆汇编/职方典/第1133卷 > 《九真山静居寺谒无碍上人》沈佺期

大士生天竺，分身化日南。人中出烦恼，山下即伽蓝。
小涧香为刹，危峰石作龛。候禅青鸽乳，窥讲白猿参。
藤爱云间壁，花怜石下潭。泉行幽供好，林挂浴衣堪弟子哀无识，医王惜未谈。机疑闻不二，蒙昧即朝三。
欲究因缘理，聊宽放弃惭。超然虎谿夕，双树下虚岚。